Document ID: /roh_data/filtered/fineweb-2-filterrobots_roh.jsonl.gz/37668

La nova steil’an targlischour
Magna igls sabis an splendour
Or digl gliunschant digl Orient
Per adurar igl nov regent.
Ma igl regent da maiestad
Veiva an gronda povradad:
Pitschen unfant els on catto,
d’ena purschela pertgiro.
Ed igls sontgs rètgs digl Orient
Sporschan regals ad el gugent:
Or ed antschains pigl revereir,
Mira a chel tgi vot s’unfreir.
Spert an Egipt’ el stò fugeir
Per scumanzar igl sies piteir.
Ma la finala agl victour
La gleisch pascala dat splendour.
(Cantagn, Tgesa editoura cantunala per stampats e meds d’instrucziun Coira 1982, canzung populara surmirana, text adatto da Duri Loza, arranschamaint da Gion Giusep Derungs)